ประกาศคณะกรรมการกำกับหลักทรัพย์และตลาดหลักทรัพย์ประกาศคณะกรรมการกำกับหลักทรัพย์และตลาดหลักทรัพย์ที่ กร.๑๔/๒๕๕๕เรื่องหลักเกณฑ์เกี่ยวกับการเป็นผู้ก่อตั้งทรัสต์ และการเป็นทรัสตีของทรัสต์เพื่อการลงทุนในอสังหาริมทรัพย์[๑] อาศัยอำนาจตามความในมาตรา ๘ มาตรา ๑๒ (๓) มาตรา ๑๓ มาตรา ๓๐ วรรคสอง มาตรา ๓๗ (๔) มาตรา ๕๕ วรรคหนึ่ง (๓) มาตรา ๕๖และมาตรา ๕๘ แห่งพระราชบัญญัติทรัสต์เพื่อธุรกรรมในตลาดทุน พ.ศ. ๒๕๕๐อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการ ก.ล.ต.ออกข้อกำหนดไว้ ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่๑ ธันวาคม พ.ศ. ๒๕๕๕ เป็นต้นไปข้อ ๒ ในประกาศนี้ผู้จัดการกองทรัสต์ หมายความว่าบุคคลที่สัญญาก่อตั้งทรัสต์ระบุให้เป็นผู้จัดการกองทรัสต์ ซึ่งมีอำนาจหน้าที่ในการบริหารจัดการกองทรัสต์ตามสัญญาดังกล่าวกองทรัสต์ หมายความว่าทรัสต์เพื่อการลงทุนในอสังหาริมทรัพย์ตามประกาศคณะกรรมการกำกับตลาดทุนว่าด้วยการออกและเสนอขายหน่วยทรัสต์ของทรัสต์เพื่อการลงทุนในอสังหาริมทรัพย์หน่วยทรัสต์ หมายความว่าใบทรัสต์ที่แสดงสิทธิของผู้ถือในฐานะผู้รับประโยชน์ในกองทรัสต์กลุ่มบุคคลเดียวกัน หมายความว่าบุคคลที่มีความสัมพันธ์ในลักษณะใดลักษณะหนึ่งหรือหลายลักษณะ ดังต่อไปนี้(๑) คู่สมรสและบุตรที่ยังไม่บรรลุนิติภาวะ(๒) นิติบุคคลและผู้ถือหุ้นหรือผู้เป็นหุ้นส่วนของนิติบุคคลนั้นซึ่งถือหุ้นหรือเป็นหุ้นส่วนในนิติบุคคลดังกล่าวไม่ว่าทางตรงหรือทางอ้อมเกินกว่าร้อยละห้าสิบของจำนวนหุ้นที่จำหน่ายได้แล้วทั้งหมดหรือความเป็นหุ้นส่วนทั้งหมด(๓) กองทุนส่วนบุคคลของบุคคลตาม (๑) หรือ (๒) แต่ทั้งนี้มิให้รวมถึงกองทุนสำรองเลี้ยงชีพผู้บริหาร หมายความว่าผู้จัดการ หรือผู้ดำรงตำแหน่งระดับบริหารสี่รายแรกนับต่อจากผู้จัดการลงมาและผู้ซึ่งดำรงตำแหน่งเทียบเท่ากับผู้ดำรงตำแหน่งระดับบริหารรายที่สี่ทุกรายผู้ถือหุ้นรายใหญ่ หมายความว่าบุคคลที่ถือหุ้นของนิติบุคคลใดไม่ว่าโดยทางตรงหรือทางอ้อมเกินกว่าร้อยละสิบของจำนวนหุ้นที่มีสิทธิออกเสียงทั้งหมดของนิติบุคคลนั้นกฎหมายที่เกี่ยวข้อง หมายความว่าพระราชบัญญัติทรัสต์เพื่อธุรกรรมในตลาดทุน พ.ศ. ๒๕๕๐ และพระราชบัญญัติหลักทรัพย์และตลาดหลักทรัพย์พ.ศ. ๒๕๓๕ โดยเฉพาะในส่วนที่เกี่ยวกับการออกและเสนอขายหลักทรัพย์และการเปิดเผยข้อมูลตลอดจนประกาศ กฎ หรือคำสั่งที่ออกโดยอาศัยอำนาจแห่งกฎหมายดังกล่าวข้อ ๓ ประกาศนี้ให้ใช้บังคับกับการดำเนินการที่เกี่ยวข้องกับทรัสต์เพื่อการลงทุนในอสังหาริมทรัพย์ดังต่อไปนี้(๑) การเป็นผู้ก่อตั้งทรัสต์ ให้เป็นไปตามหลักเกณฑ์ในหมวด ๑(๒) การอนุญาตให้เป็นทรัสตี ให้เป็นไปตามหลักเกณฑ์ในหมวด ๒(๓) การทำหน้าที่เป็นทรัสตี ให้เป็นไปตามหลักเกณฑ์ในหมวด ๓ข้อ ๔ สำนักงาน ก.ล.ต.อาจกำหนดแนวทาง (guideline) ในรายละเอียดเพื่อประโยชน์ในการปฏิบัติตามข้อกำหนดในประกาศนี้ได้และเมื่อมีการปฏิบัติตามแนวทางดังกล่าวให้ถือว่าทรัสตีได้ปฏิบัติตามข้อกำหนดในประกาศนี้แล้วหมวด ๑ผู้ก่อตั้งทรัสต์ ข้อ ๕ ผู้ที่จะเป็นผู้ก่อตั้งทรัสต์ได้ต้องเป็นบริษัทจำกัดหรือบริษัทมหาชนจำกัดที่เป็นหรืออยู่ระหว่างยื่นคำขอเป็นผู้จัดการกองทรัสต์ที่ได้รับความเห็นชอบจากสำนักงานข้อ ๖ ในกรณีที่ผู้ก่อตั้งทรัสต์ประสงค์จะถือหน่วยทรัสต์ของกองทรัสต์ที่ตนเป็นผู้ก่อตั้งให้ผู้ก่อตั้งทรัสต์ถือหน่วยทรัสต์ได้ไม่เกินอัตราดังต่อไปนี้(๑)ร้อยละห้าสิบของจำนวนหน่วยทรัสต์ที่จำหน่ายได้แล้วทั้งหมดของกองทรัสต์ และ(๒)ร้อยละห้าสิบของจำนวนหน่วยทรัสต์ที่จำหน่ายได้แล้วทั้งหมดของหน่วยทรัสต์แต่ละชนิดในกรณีที่มีการแบ่งชนิดของหน่วยทรัสต์การคำนวณอัตราการถือหน่วยทรัสต์ตามวรรคหนึ่งให้นับรวมหน่วยทรัสต์ที่ถือโดยกลุ่มบุคคลเดียวกันกับผู้ก่อตั้งทรัสต์ด้วยหมวด ๒การอนุญาตให้เป็นทรัสตี ข้อ ๗ ผู้ที่สามารถเป็นทรัสตีของกองทรัสต์ต้องเป็นบุคคลดังต่อไปนี้(๑)เป็นผู้ได้รับอนุญาตให้ประกอบธุรกิจเป็นทรัสตีตามประกาศคณะกรรมการกำกับหลักทรัพย์และตลาดหลักทรัพย์ว่าด้วยหลักเกณฑ์ในการขออนุญาตและการอนุญาตให้ประกอบธุรกิจเป็นทรัสตี(๒) เป็นผู้ได้รับอนุญาตให้ประกอบธุรกิจเป็นทรัสตีที่จำกัดเฉพาะการเป็นทรัสตีของทรัสต์เพื่อการลงทุนในอสังหาริมทรัพย์ตามประกาศนี้ซึ่งเป็นบริษัทจำกัดหรือบริษัทมหาชนจำกัดที่จัดตั้งขึ้นตามกฎหมายไทย ที่มีลักษณะ ดังต่อไปนี้(ก) มีผู้ถือหุ้นรายใดรายหนึ่งหรือหลายรายเป็นบุคคลที่อาจยื่นคำขอความเห็นชอบเป็นทรัสตีตามประกาศคณะกรรมการกำกับหลักทรัพย์และตลาดหลักทรัพย์ว่าด้วยหลักเกณฑ์ในการขออนุญาตและการอนุญาตให้ประกอบธุรกิจเป็นทรัสตีเองได้(ข) ผู้ถือหุ้นตาม (ก)ถือหุ้นรวมกันไม่น้อยกว่าร้อยละเก้าสิบเก้าของจำนวนหุ้นที่จำหน่ายได้แล้วทั้งหมดของบริษัทนั้นข้อ ๘ ให้บุคคลที่ประสงค์จะประกอบธุรกิจเป็นทรัสตีที่จำกัดเฉพาะการเป็นทรัสตีของทรัสต์เพื่อการลงทุนในอสังหาริมทรัพย์ยื่นคำขออนุญาตต่อสำนักงาน ก.ล.ต. ตามแบบและวิธีการพร้อมทั้งเอกสารหลักฐานตามที่สำนักงาน ก.ล.ต. ประกาศกำหนดข้อ ๙ การขออนุญาตหลักเกณฑ์การอนุญาต การอนุญาตเงื่อนไขในการอนุญาตและการเพิกถอนการอนุญาตการประกอบธุรกิจเป็นทรัสตีที่จำกัดเฉพาะทรัสตีของทรัสต์เพื่อการลงทุนในอสังหาริมทรัพย์รวมทั้งอำนาจของสำนักงาน ก.ล.ต. ในส่วนที่เกี่ยวข้องกับเรื่องข้างต้นให้เป็นไปตามประกาศคณะกรรมการกำกับหลักทรัพย์และตลาดหลักทรัพย์ว่าด้วยหลักเกณฑ์ในการขออนุญาตและการอนุญาตให้ประกอบธุรกิจเป็นทรัสตีโดยอนุโลมข้อ ๑๐ ให้ผู้ขออนุญาตตามข้อ ๗ (๒)ชำระค่าธรรมเนียมคำขออนุญาต คำขอละ ๓๐,๐๐๐ บาท โดยให้ชำระในวันยื่นคำขอหมวด ๓การทำหน้าที่ของทรัสตี ข้อ ๑๑ ผู้ได้รับอนุญาตต้องพิจารณาความพร้อมของตนเองในการปฏิบัติหน้าที่เป็นทรัสตีและรับเป็นทรัสตีของกองทรัสต์เฉพาะกรณีที่มั่นใจว่าจะสามารถปฏิบัติหน้าที่เป็นทรัสตีของกองทรัสต์ได้อย่างมีประสิทธิภาพข้อ ๑๒ ในกรณีดังต่อไปนี้ให้ถือว่าผู้ได้รับอนุญาตให้ประกอบธุรกิจเป็นทรัสตีมีประโยชน์ขัดแย้งกับการปฏิบัติหน้าที่เป็นทรัสตีและจะรับเป็นทรัสตีของกองทรัสต์มิได้(๑) เป็นผู้ถือหุ้นในผู้จัดการกองทรัสต์เกินร้อยละห้าของจำนวนสิทธิออกเสียงทั้งหมดของผู้จัดการกองทรัสต์ดังกล่าว(๒) มีผู้จัดการกองทรัสต์เป็นผู้ถือหุ้นในทรัสตี เกินร้อยละห้าของจำนวนสิทธิออกเสียงทั้งหมดของทรัสตีดังกล่าว(๓)มีผู้ถือหุ้นรายใหญ่ในทรัสตีเป็นบุคคลเดียวกับผู้ถือหุ้นรายใหญ่ในผู้จัดการกองทรัสต์(๔)มีกรรมการหรือผู้บริหารของทรัสตีเป็นบุคคลเดียวกับกรรมการหรือผู้บริหารของผู้จัดการกองทรัสต์(๕) มีความเกี่ยวข้องไม่ว่าโดยทางตรงหรือทางอ้อมกับผู้จัดการกองทรัสต์ในลักษณะทำนองเดียวกับ(๑) ถึง (๔)หรือในลักษณะอื่นอย่างมีนัยสำคัญในประการที่อาจเป็นเหตุให้ทรัสตีขาดความเป็นอิสระในการปฏิบัติหน้าที่ข้อ ๑๓ ทรัสตีจะถือหน่วยทรัสต์ของกองทรัสต์ที่ตนทำหน้าที่เป็นทรัสตีได้ไม่เกินอัตราดังต่อไปนี้(๑)ร้อยละห้าของจำนวนหน่วยทรัสต์ที่จำหน่ายได้แล้วทั้งหมดของกองทรัสต์ และ(๒)ร้อยละห้าของจำนวนหน่วยทรัสต์ที่จำหน่ายได้แล้วทั้งหมดของหน่วยทรัสต์แต่ละชนิดในกรณีที่มีการแบ่งชนิดของหน่วยทรัสต์การคำนวณอัตราการถือหน่วยทรัสต์ตามวรรคหนึ่ง ให้นับรวมหน่วยทรัสต์ที่ถือโดยกลุ่มบุคคลเดียวกันกับทรัสตีด้วยข้อ ๑๔ ทรัสตีต้องปฏิบัติหน้าที่ให้เป็นไปตามหลักเกณฑ์ขั้นต่ำในประกาศคณะกรรมการกำกับหลักทรัพย์และตลาดหลักทรัพย์ว่าด้วยระบบงานการติดต่อผู้ลงทุนและการประกอบธุรกิจโดยทั่วไปของทรัสตี และหลักเกณฑ์ในประกาศนี้ในกรณีที่หลักเกณฑ์ขั้นต่ำตามวรรคหนึ่งมีสาระที่ขัดหรือแย้งกับหลักเกณฑ์ในประกาศนี้ให้ทรัสตีปฏิบัติให้เป็นไปตามหลักเกณฑ์ในประกาศนี้เป็นสำคัญข้อ ๑๕ ทรัสตีต้องดูแลให้สัญญาก่อตั้งทรัสต์มีสาระสำคัญเป็นไปตามกฎหมายที่เกี่ยวข้องโดยในกรณีที่มีการแก้ไขเปลี่ยนแปลงสัญญาก่อตั้งทรัสต์ให้ทรัสตีดำเนินการตามหลักเกณฑ์ ดังต่อไปนี้(๑)ดูแลให้การแก้ไขเปลี่ยนแปลงสัญญาก่อตั้งทรัสต์เป็นไปตามวิธีการและเงื่อนไขที่กำหนดไว้ในสัญญาก่อตั้งทรัสต์และเป็นไปตามหลักเกณฑ์ที่กำหนดไว้ในกฎหมายที่เกี่ยวข้อง(๒) ในกรณีที่การแก้ไขเปลี่ยนแปลงสัญญาก่อตั้งทรัสต์ไม่เป็นไปตาม (๑)ให้ทรัสตีดำเนินการให้เป็นไปตามอำนาจหน้าที่ที่ระบุไว้ในสัญญาก่อตั้งทรัสต์และตามพระราชบัญญัติทรัสต์เพื่อธุรกรรมในตลาดทุน พ.ศ. ๒๕๕๐เพื่อดูแลรักษาสิทธิประโยชน์ของผู้ถือหน่วยทรัสต์โดยรวม(๓) ในกรณีที่หลักเกณฑ์เกี่ยวกับการเสนอขายหน่วยทรัสต์หรือการจัดการกองทรัสต์ที่ออกตามพระราชบัญญัติหลักทรัพย์และตลาดหลักทรัพย์พ.ศ. ๒๕๓๕ และพระราชบัญญัติทรัสต์เพื่อธุรกรรมในตลาดทุน พ.ศ. ๒๕๕๐มีการแก้ไขเปลี่ยนแปลงในภายหลังและสัญญาก่อตั้งทรัสต์มีข้อกำหนดที่ไม่เป็นไปตามหลักเกณฑ์ดังกล่าวให้ทรัสตีดำเนินการเพื่อแก้ไขเปลี่ยนแปลงสัญญาก่อตั้งทรัสต์ให้เป็นไปตามหลักเกณฑ์นั้นตามวิธีการที่กำหนดในสัญญาก่อตั้งทรัสต์ หรือตามที่สำนักงาน ก.ล.ต.มีคำสั่งตามมาตรา ๒๑ แห่งพระราชบัญญัติทรัสต์เพื่อธุรกรรมในตลาดทุน พ.ศ. ๒๕๕๐ข้อ ๑๖ ทรัสตีต้องติดตามดูแล และตรวจสอบให้ผู้จัดการกองทรัสต์บริหารจัดการกองทรัสต์ให้เป็นไปตามสัญญาก่อตั้งทรัสต์และกฎหมายที่เกี่ยวข้องการติดตาม ดูแล และตรวจสอบตามวรรคหนึ่งให้หมายความรวมถึงการทำหน้าที่ดังต่อไปนี้ด้วย(๑)การดูแลให้การบริหารจัดการกองทรัสต์กระทำโดยผู้จัดการกองทรัสต์ที่ได้รับความเห็นชอบจากสำนักงานก.ล.ต. ตลอดระยะเวลาที่กองทรัสต์ตั้งอยู่ เว้นแต่เป็นกรณีตามข้อ ๑๙(๒)การดูแลและดำเนินการตามที่จำเป็นเพื่อให้ผู้จัดการกองทรัสต์มีลักษณะและปฏิบัติให้เป็นไปตามหลักเกณฑ์ที่กำหนดในสัญญาก่อตั้งทรัสต์และกฎหมายที่เกี่ยวข้องซึ่งรวมถึงการถอดถอนผู้จัดการกองทรัสต์รายเดิมและการแต่งตั้งผู้จัดการกองทรัสต์รายใหม่(๓)การควบคุมดูแลให้การลงทุนของกองทรัสต์เป็นไปตามสัญญาก่อตั้งทรัสต์และกฎหมายที่เกี่ยวข้อง(๔)การควบคุมดูแลให้มีการเปิดเผยข้อมูลของกองทรัสต์อย่างถูกต้องครบถ้วนตามที่กำหนดในสัญญาก่อตั้งทรัสต์และกฎหมายที่เกี่ยวข้อง(๕)การแสดงความเห็นเกี่ยวกับการดำเนินการหรือการทำธุรกรรมเพื่อกองทรัสต์ของผู้จัดการกองทรัสต์เพื่อประกอบการขอมติที่ประชุมผู้ถือหน่วยทรัสต์การเปิดเผยข้อมูลของกองทรัสต์ต่อผู้ลงทุนหรือเมื่อสำนักงาน ก.ล.ต. ร้องขอข้อ ๑๗ ในกรณีที่ผู้จัดการกองทรัสต์กระทำการหรืองดเว้นกระทำการ จนก่อให้เกิดความเสียหายแก่กองทรัสต์หรือไม่ปฏิบัติหน้าที่ตามสัญญาก่อตั้งทรัสต์หรือกฎหมายที่เกี่ยวข้องให้ทรัสตีดำเนินการ ดังต่อไปนี้(๑) จัดทำรายงานเสนอต่อสำนักงาน ก.ล.ต. ภายในห้าวันทำการนับแต่รู้หรือพึงรู้ถึงเหตุการณ์ดังกล่าว(๒) ดำเนินการเพื่อแก้ไข ยับยั้งหรือเยียวยาความเสียหายที่เกิดขึ้นแก่กองทรัสต์ ตามที่เห็นสมควรข้อ ๑๘ ทรัสตีต้องเข้าร่วมในการประชุมผู้ถือหน่วยทรัสต์ด้วยทุกครั้งและหากมีการขอมติที่ประชุมผู้ถือหน่วยทรัสต์เพื่อดำเนินการอย่างใดอย่างหนึ่งทรัสตีต้องปฏิบัติดังต่อไปนี้ด้วย(๑)ตอบข้อซักถามและให้ความเห็นเกี่ยวกับการดำเนินการดังกล่าวว่าเป็นไปตามสัญญาก่อตั้งทรัสต์หรือกฎหมายที่เกี่ยวข้องหรือไม่(๒)ทักท้วงและแจ้งให้ผู้ถือหน่วยทรัสต์ทราบว่าการดำเนินการดังกล่าวไม่สามารถกระทำได้ ในกรณีที่การดำเนินการนั้นไม่เป็นไปตามสัญญาก่อตั้งทรัสต์หรือกฎหมายที่เกี่ยวข้องข้อ ๑๙ ในกรณีที่ผู้จัดการกองทรัสต์ไม่สามารถปฏิบัติหน้าที่ได้ให้ทรัสตีเข้าจัดการกองทรัสต์ตามความจำเป็นเพื่อป้องกัน ยับยั้งหรือจำกัดมิให้เกิดความเสียหายอย่างร้ายแรงต่อประโยชน์ของกองทรัสต์หรือผู้ถือหน่วยทรัสต์โดยรวมและดำเนินการตามอำนาจหน้าที่ที่ระบุไว้ในสัญญาก่อตั้งทรัสต์และพระราชบัญญัติทรัสต์เพื่อธุรกรรมในตลาดทุนพ.ศ. ๒๕๕๐ ในการจัดให้มีผู้จัดการกองทรัสต์รายใหม่ทรัสตีที่เข้าจัดการกองทรัสต์ตามวรรคหนึ่งจะมอบหมายให้บุคคลอื่นจัดการกองทรัสต์แทนในระหว่างนั้นก็ได้ทั้งนี้ ภายในขอบเขต หลักเกณฑ์และเงื่อนไขที่สัญญาก่อตั้งทรัสต์ได้ระบุไว้ข้อ ๒๐ ในกรณีที่ปรากฏข้อเท็จจริงว่าทรัสตีมีความขัดแย้งทางผลประโยชน์กับกองทรัสต์ให้ทรัสตีดำเนินการแก้ไขให้ความขัดแย้งทางผลประโยชน์นั้นสิ้นไป และหากไม่สามารถแก้ไขให้แล้วเสร็จภายในเก้าสิบวันให้ทรัสตีลาออกและดำเนินการเพื่อให้มีทรัสตีรายใหม่ตามหลักเกณฑ์ที่กำหนดในสัญญาก่อตั้งทรัสต์และกฎหมายที่เกี่ยวข้องข้อ ๒๑ ในกรณีที่ทรัสตีเป็นผู้ถือหน่วยทรัสต์ในกองทรัสต์ที่ตนทำหน้าที่เป็นทรัสตีหากต้องมีการออกเสียงหรือดำเนินการใด ๆ ในฐานะผู้ถือหน่วยทรัสต์ให้ทรัสตีคำนึงถึงและรักษาผลประโยชน์สูงสุดของผู้ถือหน่วยทรัสต์โดยรวมและตั้งอยู่บนหลักแห่งความซื่อสัตย์สุจริตและความรอบคอบระมัดระวังรวมถึงไม่ก่อให้เกิดความขัดแย้งหรือกระทบต่อการปฏิบัติหน้าที่ในฐานะทรัสตีของกองทรัสต์ดังกล่าวข้อ ๒๒ ทรัสตีต้องจัดให้มีการจัดทำทะเบียนผู้ถือหน่วยทรัสต์โดยอาจมอบหมายให้ตลาดหลักทรัพย์แห่งประเทศไทยหรือผู้ได้รับใบอนุญาตให้บริการเป็นนายทะเบียนหลักทรัพย์ตามกฎหมายว่าด้วยหลักทรัพย์และตลาดหลักทรัพย์ดำเนินการแทนได้การจัดทำทะเบียนผู้ถือหน่วยทรัสต์ตามวรรคหนึ่ง ต้องมีรายการอย่างน้อยดังต่อไปนี้(๑) รายละเอียดทั่วไป(ก) ชื่อผู้จัดการกองทรัสต์ และทรัสตี(ข) จำนวนหน่วยทรัสต์ มูลค่าที่ตราไว้ ทุนชำระแล้ว และวัน เดือน ปีที่ออกหน่วยทรัสต์(ค) ข้อจำกัดในเรื่องการโอน (ถ้ามี)(๒) รายละเอียดของผู้ถือหน่วยทรัสต์แต่ละราย(ก) ชื่อ สัญชาติ และที่อยู่ของผู้ถือหน่วยทรัสต์(ข) เลขที่หน่วยทรัสต์ (ถ้ามี) และจำนวนหน่วยทรัสต์ที่ถือ(ค) วัน เดือน ปีที่ลงทะเบียนเป็นหรือขาดจากการเป็นผู้ถือหน่วยทรัสต์(ง) วัน เดือน ปี ที่ยกเลิกใบหน่วยทรัสต์และออกใบหน่วยทรัสต์แทน(ถ้ามี)(จ) เลขที่คำร้องขอให้เปลี่ยนแปลงหรือจดแจ้งรายการในทะเบียน (ถ้ามี)ข้อ ๒๓ ทรัสตีต้องจัดทำหลักฐานแสดงสิทธิในหน่วยทรัสต์มอบให้แก่ผู้ถือหน่วยทรัสต์ซึ่งอย่างน้อยต้องเป็นไปตามหลักเกณฑ์ ดังต่อไปนี้(๑)มีข้อมูลที่จำเป็นและเพียงพอเพื่อให้ผู้ถือหน่วยทรัสต์สามารถใช้เป็นหลักฐานแสดงสิทธิของผู้ถือหน่วยทรัสต์และใช้อ้างอิงต่อทรัสตี ผู้จัดการกองทรัสต์ และบุคคลอื่นได้(๒) มีข้อมูลของบุคคลต่าง ๆ ที่เกี่ยวข้องกับการจัดการกองทรัสต์ เช่นทรัสตี ผู้จัดการกองทรัสต์ นายทะเบียนหลักทรัพย์ เป็นต้นเพื่อให้ผู้ถือหน่วยทรัสต์สามารถติดต่อกับบุคคลเหล่านั้นได้(๓) มีข้อมูลที่แสดงว่าผู้ถือหน่วยทรัสต์ไม่สามารถขายคืนหรือไถ่ถอนหน่วยทรัสต์ได้และในกรณีที่มีข้อจำกัดสิทธิของผู้ถือหน่วยทรัสต์ต้องระบุข้อจำกัดสิทธิเช่นว่านั้นไว้ให้ชัดเจนในกรณีที่ทรัสตีมอบหมายผู้อื่นเป็นนายทะเบียนหลักทรัพย์ ทรัสตีต้องกำกับดูแลให้ผู้ที่ได้รับมอบหมายดังกล่าวปฏิบัติตามหลักเกณฑ์ในวรรคหนึ่งและสัญญาก่อตั้งทรัสต์เว้นแต่มีการจัดทำหลักฐานตามระบบของศูนย์รับฝากหลักทรัพย์ข้อ ๒๔ ภายใต้บังคับของข้อ ๒๓ในกรณีที่ผู้ถือหน่วยทรัสต์ขอให้ทรัสตีหรือนายทะเบียนหลักทรัพย์ออกหลักฐานแสดงสิทธิในหน่วยทรัสต์ใหม่แทนหลักฐานเก่าที่สูญหายลบเลือนหรือชำรุดในสาระสำคัญทรัสตีต้องออกหรือดำเนินการให้มีการออกหลักฐานแสดงสิทธิในหน่วยทรัสต์ให้แก่ผู้ถือหน่วยทรัสต์ภายในเวลาอันควรประกาศณ วันที่ ๒๐ พฤศจิกายน พ.ศ. ๒๕๕๕ชัยเกษมนิติสิริประธานกรรมการคณะกรรมการกำกับหลักทรัพย์และตลาดหลักทรัพย์โชติกานต์/ผู้จัดทำ๑๘ มกราคม ๒๕๕๖เอกฤทธิ์/ผู้ตรวจ๑๘ มกราคม ๒๕๕๖[๑] ราชกิจจานุเบกษาเล่ม ๑๒๙/ตอนพิเศษ ๑๙๖ ง/หน้า ๓๔/๒๗ ธันวาคม ๒๕๕๕